Document ID: 31985R1907

*****
ΚΑΝΟΝΙΣΜΟΣ (ΕΟΚ) αριθ. 1907/85 ΤΗΣ ΕΠΙΤΡΟΠΗΣ
της 10ης Ιουλίου 1985
σχετικά με τον κατάλογο των ποικιλιών αμπέλου και των περιοχών που προμηθεύουν εισαγόμενους οίνους για την παρασκευή αφρωδών οίνων στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 798/85 (2), και ιδίως το άρθρο 48α,
Εκτιμώντας:
ότι το άρθρο 48α του κανονισμού (ΕΟΚ) αριθ. 337/79 προβλέπει ότι ο εισαγόμενος στην Κοινότητα οίνος που μπορεί να χρησιμοποιηθεί για την παρασκευή αφρώδους οίνου πρέπει να προέρχεται από ποικιλίες αμπέλου και από αμπελοοινικές περιοχές οι οποίες εξασφαλίζουν χαρακτηριστικά τα οποία τον διαφοροποιούν από τον κοινοτικό οίνο· ότι πρέπει συνεπώς να καταρτισθεί ο κατάλογος αυτών των ποικιλιών και περιοχών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι εισαγόμενοι στην Κοινότητα οίνοι που μπορούν να χρησιμοποιηθούν για την παρασκευή αφρωδών οίνων πρέπει να προέρχονται:
α) από την ποικιλία «Feteasca neagra» που καλλιεργείται στους πρόποδες των δυτικών και ανατολικών Καρπαθίων ( Sub-Carpates) στη Ρουμανία,
β) από τις ποικιλίες «Feteasca » και «Feteasca regala » που καλλιεργούνται στους δυτικούς και ανατολικούς πρόποδες των Καρπαθίων (Sub-Carpates) καθώς και στην Τρανσυλβανία στη Ρουμανία.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιουλίου 1985.

Labels: 3
17
18